สวัสดีค่ะ ก่อนหน้านี้หนูมือแผลหนังโคนเล็บฉีก(เลือดไหล)แผลเล็กๆ เป็นมาแล้ว 3-4 วัน แผลแห้งใกล้หายแล้ว จากนั้นเมื่อวานไปตลาดแล้วมีสุนัข(คาดว่าไม่น่าจะมีเจ้าของ)มาดมๆที่บริเวณมือ ข้างที่มีแผล แบบนี้เสี่งต่อการติดโรคมั้ยคะ แล้วถ้าหลังจากนั้น เผลอเอามือมาขยี้ที่ตา จะเป็นอะไรมั้ยคะปล.พบสุนัขที่ตลาด คาดว่าน่าจะเป็นสุนัขจรจัด
สวัสดีครับ ในกรณีที่ สัตว์เลียมีการสัมผัสน้ำลายสัตว์บนบริเวณผิวหนังที่ปกติ หรือสัตว์ดมเป็นการสัมผัสปกติ เสี่ยงต่อโรคพิษสุนัขบ้าระดับ 1 หากสัตว์เลียบาดแผล จัดเป็นการสัมผัสต่อโรคระดับ 2 การสัมผัสโรคพิษสุนัขบ้าระดับ 1 ไม่จำเป็นต้องได้รับการรักษา แต่แนะนำให้ฉีดวัคซีนพิษสุนัขบ้าป้องกัน ในกรณีที่บาดแผลแห้งแผลหายสนิทแล้วจัดเป็นผิวหนังที่ปกติครับ สัตว์ดมไม่มีความเสี่ยงต่อการติดเชื้อพิษสุนัขบ้า แต่แนะนำให้มาฉีดวัคซีนพิษสุนัขบ้า เป็นการป้องกัน(Pre-exposure prophylaxis)